2020 წელს ქალაქის ბიუჯეტი საკუთარი შემოსავლებით 18 581 100 ლარს შეადგენდა.

ინფრასტრუქტურული პროექტებისთვის გათვალისწინებული თანხა 4 428, 7ათას ლარი.

დასუფთავება და გარემოს დაცვა \_1 565,0 ათ.ლარი

განათლება\_ 2 600 ათ. ლარი

კულტურა, რელიგია, ახალგაზრდობა და სპორტი\_3 290,1 ათ. ლარი

ჯანმრთელობის დაცვა და სოციალური პროგრამები\_2 190.0 ათ.ლარი

მმართველობა და საერთო დანიშნულების ხარჯი\_ 4 507,3 ათ.ლარი

ინფრასტრუქტურული პროექტებისთვის გათვალისწინებული ასიგნებით ფოთის ბიუჯეტი 25 მილიონ ლარამდე გაიზარდა. რაც 15%-ით, 2 მილიონი ლარით მეტია 2019 წელთან შედარებით.

2020 წელი მნიშვნელოვანი იყო ქალაქ ფოთის ინფრასტრუქტურული და ეკოლოგიური პრობლემების გადაჭრის, ახალი მშენებლობების, ქალაქის არქიტექტურული იერსახის გაუმჯობესების კუთხით.

ქალაქ ფოთის მუნიციპალიტეტის მერიამ საჯარო შეხვედრებზე, მოსახლებასთან კომუნიკაციით შეადგინა იმ საჭიროებების და ღონისძიებების გეგმა, რაც აუცილებელია ქალაქის ეკონომიკური განვითარების, სოციალური ფონის გაუმჯობესების, ქალაქში სპორტული და კულტურული ცხოვრების გააქტიურების, ინფრასტრუქტურული პრობლემების აღმოფხვრის მიზნით.

2020 წელს ჩვენ ვახორციელებდით წყალარინების ქსელის მშენებლობას, კუნძულის სანაპირო ზოლის, ცენტრალურ პარკის, ყოფილ ჰიდრომელიორაციულ ტექნიკუმის, ფოთის ცენტრალურ სტადიონის, ბავშვთა საფეხბურთო სკოლის სტადიონის რეაბილიტაციას. შენდება სპორტული კომპლექსი საცურაო აუზითა და შესაბამისი ინფრასტრუქტურით, გრძელდება მრავალსართულიანი საცხოვრებელი სახლების სახურავების კაპ.რემონტი და ეზოების კეთილმოწყობა.

სამუშაოები დაფინანსდა როგორც ადგილობრივი ბიუჯეტის სახსრებით, ისე რეგიონში განსახორციელებელი ფონდიდან და საერთაშორისო ორგანიზაციების გრანტებით.

2020 წელს ინფრასტრუქტურულ პროექტებზე ადგილობრივი ბიუჯეტიდან 7 მილიონ 117 ათასი ლარი, რეგიონში განსახორციელებელი პროექტების ფონდიდან 6 მილიონ 892 ათას 119 ლარი დაიხარჯება.

ხოლო მუნიციპალური განვითარების ფონდიდან დაფინანსებული პროეტების ღირებულების ჯამი 19 მილიონ 800 ათასი ლარია.

1. ფოთში ჰიდრომელიაციური ტექნიკუმის ისტორიული შენობის რეაბილიტაცია დასრულდა.

საწყის ეტაპზე იქნება მხოლოდ პროფესიულ განათლებაზე ორიენტირებული მაღალი დონის სასწავლებელი, რომელიც ყველა საერთაშორისო სტანდარტს უპასუხებს და ახალგაზრდებს საშუალებას მისცემს, მოთხოვნადი, მაღალანაზღაურებადი პროფესია შეიძინონ.

1 000 სტუდენტზე გათვლილი სასწავლებლის სამშენებლო ნაწილის ღირებულებამ 5 876 164 ლარი შეადგინა. პროექტი მნიშვნელოვანია არქტიტექტურული თვალსაზრისითაც. ქალაქში აღდგა ამპირის სტილში აგებული შენობა, რომელიც გასული საუკუნის კულტურული მემკვიდრეობის ძეგლს წარმოადგენს. სამუშაოები კომპანია „დანი კონსტრაქშენი“ აწარმოა.

1. 2021 წელს ქალაქს შეემატება ერთი ახალი სპორტულ-გამაჯანსაღებელი ობიექტი. სპორტული კომპლექსი, ორი საცურაო აუზითა და 350 ადამიანზე გათვლილი სპორტული დარბაზით.

პროექტი მნიშვნელოვანია როგორც ქალაქში ჯანსაღი ცხოვრების წესის დანერგვის, ისე მოცემული უბნის ინფრასტრუქტურული განვითარების კუთხით. პროექტი მუნიციპალური განვითარების ფონდიდან ფინანსდება.

1. ფოთის მუნიციპალიტეტის მერია პარკში მასშტაბურ სარეკონსტრუქციო სამუშაოებს ახორცილებს. ეს არის: საფეხმავლო ბილიკების, დასასვენებელი ბაქნების და სათამაშო (საბავშვო) მოედნების, გაზონის, საპარკო სკამების, ურნების, სასმელი წყლის შადრევნების, დეკორაციული განათების ბოძების მოწყობა.

პარკში არსებული მნიშვნელოვანი ხე - მცენარეების დენდროლოგიური ჯიშებისათვის მცირე ზომის საინფორმაციო დაფების განთავსება;

არსებული შადრევნის რეკონსტრუქცია და დამატებით ახალი შადრევნის,

ღია სასცენო ნაგებობის, ატრაქციონების მოწყობა.

1. დაიწყო კუნძულის უბნის სანაპირო ზოლზე რეაბილიტაციის სამუშაოების მეორე ეტაპი. მოეწყო ჩოგბურთის კორტი, 270 ადგილიანი ტრიბუნით, მინი-საფეხბურთო მოედანი და მცირე ზომის დასასვენებელი სკვერი. შენდება პენსიონერთა კლუბის სახლი; ბულვარზე მოეწყობა საფეხმავლო ბილიკი და ძირითად ჯებირს ჩაუტარდება რეკონსტრუქცია.

სამუშაოთა ღირებულება 2 301 442 ლარს შეადგენს. პროექტი რეგიონული განვითარების ფონდისა და ადგილობრივი ბიუჯეტის თანადაფინანსებით ხორციელდება.

1. გასულ წელს ფოთში მდინარე კაპარჭას ამოწმენდის, პირველი ეტაპის სამუშაოები ჩატარდა.

პროექტი მდინარე კაპარჭის 3 700მეტრიანი ზოლის გაწმენდასა და პალიასტომის ტბის ჰიდროდინამიური რეჟიმის აღდგენას ითვალისწინებდა.

პროექტის ღირებულება 1 500 000 ლარია, იგი რეგიონალური განვითარების ფონდიდ ან, ადგილობრივი ბიუჯეტის თანადაფინანსებით, განხორციელდა.

პალიასტომის ტბის ჰიდროდინამიური რეჟიმის აღდგენის შემდეგ შესაძლებელი გახდება პალიასტომის ტბის პრობლემების უფრო ეფექტური გადაჭრა.

მდინარე კაპარჭისა და პალიასტომის ტბის გაწმენდითი სამუშაოები საბჭოთა პერიოდის შემდეგ არ განხორციელებულა.

აღნიშნული პროექტი ხელს შეუწყობს როგორც მდინარე კაპარჭის წყალგამტარიანობისა და შესაბამისად პალიასტომის ტბის ეკოსისტემის აღდგენას, თევზის ენდემური სახეობების შენარჩუნებას, ასევე მიმდებარე ტერიტორიაზე ინფრასტრუქტურის განვითარებას. პარალელურად მიმდინარეობს ახალი სანიჩბოსნო ბაზის საპროექტო სამუშაოები.

მდინარე კაპარჭის მიმდებარედ, ბესიკის ქუჩაზე არსებული სანიჩბოსნო სკოლის ტერიტორიაზე, თანამედროვე ევროპული სტანდარტების სანიჩბოსნო ბაზა აშენდება, საცურაო აუზითა და შესაბამისი ინფრასტრუქტურით.

ახალი სანიჩბოსნო ბაზის მშენებლობა მნიშვნელოვანია, როგორც სპორტის აღნიშნული სახეობის განვითარებისა და არსებული ტრადიციების აღორძინების, ისე ქალაქის ეკონომიკური განვითარების კუთხით.

1. ფოთის ცენტრალურ სტადიონზე დაიწყო მეორე ეტაპის სამშენებლო სამუშაოები. რაც უეფას მესამე კატეგორიის სტადიონის სამხრეთ და ჩრდილოეთ ტრიბუნის მოწყობას და სათადარიგო ხელოვნურსაფარიანი მოედნი მშენებლობას გულისხმობს. პროექტის ვადა ერთი წელია და მისი ღირებულება 5 მილიონ 300 ათას ლარს შეადგენს.

პროექტირებასა და მშენებლობას ტენდერში გამარჯვებული კომპანია შპს „მაქრო ქონსთრაქშენი“ ასრულებს.

1. საქართველოს ფეხბურთის ფედერაციისა და უეფას დაფინანსებით, ფოთის საფეხბურთო სკოლის ტერიტორიაზე ტექნიკური ცენტრის მშენებლობა დასრულდა. პროექტის ფარგლებში მოეწყო ორი ხელოვნურსაფარიანი, თანამედროვე სტანდარტების მოედანი შესაბამისი ინფრასტრუქტურით. ასევე 300 მაყურებელზე გათვლილი ტრიბუნა და ტექნიკური შენობა ფეხბურთელთა და მსაჯთა გასახდელებით, მწვრთნელების ოთახით, სამედიცინო ოთახით, რომელიც ადაპტირებულია შშმ პირებისთვის.

პროექტის ღირებულებამ 4 მილიონ ლარი შეადგინა.

1. ნინო ჟვანიას ქუჩაზე სპორტული დარბაზის რეაბილიტაციის II ეტაპი, რომელიც მაყურებელთა ტრიბუნების, სველი წერტილების, დარბაზში მოედნის ხის საფარის, განათების და ტაბლოს, აგრეთვე კრივის დარბაზში სველი წერტილების და საუნის მოწყობას ითვალისწინებს ადგილობრივი ბიუჯეტის სახსრებით განხორციელდა.
2. დასრულდა ვალერიან გუნიას სახელობის სახელმწიფო თეატრის შენობის რეაბილიტაციის პირველი ეტაპი.

გარემონტდა სარდაფის, სახურავი, სამსახიობო და საგრიმიორო ოთახები, დამონტაჟდა ვენტილაციისა და გაგრილების სისტემები.

მეორე ეტაპზე დაგეგმილია შენობის გარე ფასადის რემონტი.

პირველი ეტაპის სამუშაოების ღირებულება 795 998 ლარია. იგი რეგიონული განვითარების ფონდისა და ადგილობრივი ბიუჯეტის თანადაფინანსებით ხორციელდება.

1. მშვიდობის ქუჩაზე ავტობუსების ავტოპრაკის მშენებლობა დასრულდა .პროექტის ღირებულებამ 999 487 ლარი შეადგინა. სამუშაოები ტენდერში გამრჯვებულმა კომპანია შპს "იმედი" შეასრულა.

დეპო განკუთვნილია საქალაქო საზოგადოებრივი ტრანსპორტისათვის, რომელიც ევროპის რეკონსტრუქციისა და განვითარების ბანკის (EBRD) მიერ დაფინანსებული, ურბანული ტრანსპორტის გაუმჯობესების პროგრამის ფარგლებში, 2020 წელს გადმოეცა ქალაქს.

1. ფოთში საკანალიზაციო სისტემის მშენებლობა გრძელდება. სამუშაოებს ტენდერში გამარჯვებული ჰოლანდიური კომპანია TAHAL GROUP აწარმოებს.

ხელშეკრულების მიხედვით, თანამედროვე სტანდარტების შესაბამისი წყალარინერის ქსელის მოწყობა მთელი ქალაქის მასშტაბით, სამ წელიწადში უნდა დასრულდეს. ამჯერად, გრუნტის გაუწყლოვნება და პირველი მილის დამონტაჟება რამდენიმე ქუჩაზე ერთდროულად მიმდინარეობს.

სამუშაოების ღირებულება 89 943 800 ლარს შეადგენს, მას აზიის განვითარების ბანკი აფინანსებს.

1. სწორედ წყალარინების სისტემის დასრულებაზეა დამოკიდებული ქალაქის იმ ქუჩების რეაბილიტაცია, რომელიც ზღვის სანაპიროს უკავშირდება და მნიშვნელოვან გზაგამტარს წარმოადგენს.

2020 წლის 9 იანვრის N19 მთავრობის განკარგულებით, ქალაქ ფოთის მუნიციპალიტეტში აკაკის ქუჩაზე გამავალი ადგილობრივი მნიშვნელობის საავტომობილო გზის 1,46 კმ-იანი მონაკვეთის, წმინდა გიორგის ქუჩის 1,505 კმ-იანი და ჭავჭავაძის ქუჩის 3,5კმ-იანი მონაკვეთების რეაბილიტაციას საქართველოს რეგიონული განვითარებისა და ინფრასტრუქტურის სამინისტროს საავტომობილო გზების დეპარტამენტი განახორციელებს.

პროექტის ღირებულება 6 მილიონ 397ათას 676 ლარია.

პარალელურად მზადდება ტენდერი თამარ მეფის, ბერდიანსკისა და დემეტრე თავდადებულის ქუჩების კეთილმოწყობის სამუშაოების პირველი ეტაპის განხორციელებაზე.

პროექტის ღირებულება 2 მილიონ 251ათას 540 ლარია.

დაწყებულია მუშაობა რეკვავას ქუჩის რეაბილიტაციაზე. 0,7 კმ სიგრძის გზის მონაკვეთის ასფალტის საფარის დაგება, ტროტუარების კეთილმოწყობასა და სხვა სამუშაოებს კომპანია „გზატკეცილი +“ ახორციელებს. პროექტს, რომლის ღირებულება მილიონ 370 ათას 729 ლარია საქართველოს საავტომობილო გზების დეპარტამენტი დააფინანსებს.

1. ადგილობრივი მუნიციპალიტეტი ყოველწლიურად აფინანსებს მრავალბინიანი სახლების სახურავების კაპიტალური რემონტის სამუშაოებს. 2020 წელს ფოთში 14 საცხოვრებელი სახლი გადაიხურა. მიმდინარე სამუშაოების ღირებულება, რომელიც რეგიონული განვითარების ფონდისა და ადგილობრივი ბიუჯეტის თანადაფინანსებით ხორციელდება, 902 700 ლარია.
2. მჭიდროდ დასახლებულ უბნებში დამონტაჟდა ატრაქციონები და ტრენაჟორები. ღონისძიება ადგილობრივი ბიუჯეტის დაფინანსებით განხორციელდა.
3. მიმდინარეობს მუშაობა 9 აპრილის ხეივანში N5 სკოლამდელი დაწესებულების ადგილას ახალი საბავშვო ბაღის მშენებლობაზე. ლტოლვილთა დანიის საბჭო ქალაქში 80 აღსაზრდელზე გათვლილ შენობის მშენებლობას დააფინანსებს. პროექტის ღირებულება 800 ათასი ლარია.
4. გაიხსნა ფოთის სამშობიარო სახლი „ბომონდი“, რომელიც სრული დატვირთვით ამუშავდა.

ქალაქ ფოთის მუნიციპალიტეტის მერია მოქალაქეთა ჯანმრთელობის დაცვისა და სოციალური დახმარების კუთხით ოცზე მეტი პროგრამა განახორციელა.

1.მოსახლეობის სტაციონარული მკურნალობის პროგრამა 539 მოქალაქე (300.00)

2.მოსახლეობის მედიკამენტებით უზრუნველყოფის პროგრამა 1417 მოქალაქე (150.00)

3.შეზღუდული შესაძლებლობების მქონე ბავშვთა რეაბილიტაციის დაფინანსების პროგრამა შეზღუდული შეასძლებლობის მქონე ბავშვთა რეაბილიტაციის დაფინანსება 57 მოზარდი 50,0

4.ფენილკეტონურიით და ცელიაკიით დაავადებულთა (18 წლამდე ასაკის) კვებითი დანამატებით უზრუნველყოფის პროგრამა 5,0

5.მარტოხელა დედათა ყოველთვიური დახმარება 110 (60 900. 00ლ)

6.2008 წლის აგვისტოს მოვლენების დროს რუსეთის აგრესიის შედეგად დაღუპულთა ოჯახების დახმარება

7.2008 წლის აგვისტოს რუსეთის აგრესიის შედეგად სამსახურეობრივი მოვალეობის შესრულებისას დაღუპულთა ოჯახების დახმარება ყოველთვიური დახმარება 4 (9 600 .00ლ)

8.მეორე მსოფლიო ომის მონაწილე, ამავე ომის შეზღუდული შესაძლებლობის მქონე პირთა და სხვა სახელმწიფოთა ტერიტორიული მთლიანობისათვის ბრძოლის მონაწილეთა დახმარება 26 (7 800.00ლ)

9. ახალშობილ ბავშვთა ოჯახების დახმარების პროგრამა 173 (17 300.00ლ)

10. მრავალშვილიანი ოჯახების ყოველთვიური დახმარების პროგრამა-287(207 340. 00ლ)

11. ხუთი და მეტ შვილიანი ოჯახების მატერიალური დახმარება 20

12. უსინათლოების, ყრუ-მუნჯების მატერიალური დახმარების პროგრამა 74 (41 600 .00ლ)

13. ა(ა)იპ ქალაქ ფოთის მუნიციპალიტეტის სოციალური და სამედიცინო რეაბილიტაციის ცენტრი (უფასო სასადილო შინმოვლის პროგრამა)

14. სარიტუალო მომსახურება(ნაწილობრივ ტრანსფერი) 115 (29 540.05ლ)

15. შშმ ბავშვთა დღის ცენტრის დახმარება კომუნალური გადასახადების დაფინანსება

16. ბავშვთა ცენტრის ხელშეწყობა

17. თირკმლის უკმარისობით დაავადებულ (დიალიზზე მყოფი) ავადმყოფთა ქალაქ გარეთ ტრანსპორტირებისათვის ყოველთვიური მატერიალური დახმარება. 24 47 850 .00

18. დედით, მამითა და დედ-მამით ობლების დახმარება 158 (15 700.00ლ)

19. ქალაქის წინაშე განსაკუთრებული დამსახურების მქონე მოქალაქეთა წახალისება 25 (2 500ლ)

20. შშმპ ბავშვები 17 წლამდე ასაკის მოზარდების მატერიალური წახალისება 65 (12 500.00ლ)

21. 1989 წლის 9 აპრილის მონაწილე ლელა სირაძისათვის დახმარება 500ლ

22. ომისა და სამხედრო ძალების ვეტერანების 300 ლარიანი დახმარება 8 (2 700.00ლ)

23. 2008 წლის აგვისტოს მოვლენების დროს რუსეთის აგრესიის შედეგად ოჯახებისა და დაჭრილ მოქალაქეთა დახმარება 13 ( 6 100.00ლ)

24. სადესასწაულო დღეებთან დაკავშირებული დახმარებები ქალაქში მცხოვრებუ უხუცესები 89 (9 300.00ლ)

25. ოჯახური ძალადობის მსხვერპლთა დაცვის ღონისძიებები 1 (200ლ)

26. სასმელი, სარეკრიაციო და ჩამდინარე წყლების სანიტარულ-ბექტერეოლოგიური სასანიტარულ-ქიმიური ლაბოტარორიული გამოკვლევა 40.00

27. დაწყებითი კლასის მოსწავლეთა პროფილაქტიკური გამოკვლევა 7,0

28. კოხლეარული იმპლანტით მოსარგებლე ბენეფიციართა დახმარება 3,0

მოგეხსენებათ, რომ მსოფლიოში გავრცელებული ახალი კორონა ვირუსის გამო, ქალაქ ფოთის მუნიციპალიტეტის მერია გადავიდა მუშაობის საგანგებო რეჟიმზე.

ცენტრალური ხელისუფლების რეკომენდაციით შემუშავდა საგანგებო ბიუჯეტი, საიდანაც დაფინანსდა როგორც პრევენციული ღონისძიებები, ისე სოციალურ მატერიალური მხარდაჭერის აქციები ქალაქის მასშტაბით.

ფოთის მუნიციპალიტეტში ახალი კორონავირუსის შესაძლო გავრცელების აღკვეთის ღონისძიებებისა და ახალი კორონავირუსით გამოწვეული დაავადების შემთხვევებზე ოპერატიული რეაგირებისათვის საკოორდინაციო საბჭო შეიქმნა. საბჭოს მუშაობაში მერიის სამსახურების, საზოგადოებრივი ჯანდაცვის ცენტრის, განათლების რესურსცენტრის, სკოლამდელი გაერთიანების და სხვა აიპების ხელმძღვანელები ჩაერთვნენ.

სადეზინფექციო ღონისძიებები ჩატარდა ადმინისტრაციულ შენობებში, სავაჭრო ობიექტებში.სკოლებსა და სკოლამდელ დაწესებულებებში, საქალაქო ტრანსპორტში, მრავალბინიანი საცხოვრებელი სახლების სადარბაზოებში. სარეკომენდაციო წერილები დაეგზავნა სახელმწიფო და კერძო ორგანიზაციებს.

მოირეცხა და სადეზინფექციო ხსნარის გაფრქვევა მოხდა ქალაქის ცენტრალურ ქუჩებსა და აგრარული ბაზრის მიმდებარე ტერიტორიაზე.

ქალაქში დარიგდა საინფორმაციო ბუკლეტები. გაიკრა გამაფრთხილებელი სტიკერები, მოხალისეები დღის განმავლობაში ორჯერ, დილისა და საღამოს საათებში გადაადგილდებიან ქალაქის ტერიტორიაზე და მეგაფონით მოუეოდებენ მოქალაქეებს შინ დარჩენისკენ. სურსათისა სავაჭრო ობიექტებში რამდენიმე ეტაპად დავარიგეთ პირბადეები და სადეზინფექციო საშუალებები, მათ შორის „ევექსის“ ბაზაზე გახსნილ ცხელების ცენტრს.

ა(ა)იპ სოციალური მომსახურების ცენტრის სასადილო გადავიდა შინ მიტანის სერვისზე.

ფოთის მუნიციპალიტეტის მერიასთან შეიქმნა მოხალისეთა ჯგუფები, რომლებიც მონაწილეობდნენ უფასო სასადილოს ბენეფიციართათვის საკვების შინ მიტანის პროცესში, ბანკების ფილიალებთან და ბანკომატებთან, აგრეთვე სასურსათო მაღაზიებთან მოქალაქეთა რიგების მოწესრიგებაში.

საზოგადოებრივი ჯანდაცვისა და საგანგებო სიტუაციების მართვის ფოთის სამსახურის წარმომადგენლები აღრიცხავენ საზღვარგარეთიდან დაბრუნებულ მოქალაქეებს და მონიტორინგს ახორციელებენ თვითიზოლაციაში მყოფ პირებზე. მუნიციპალიტეტი აღნიშნულ პირებს საკვებს, მედიკამენტებსა და პირველადი მოხმარების საშუალებებს გადასცემს.

მედიკამენტები და საკვები ურიგდებათ 60 წელზე მეტი ასაკის მოქალაქეებს, შეჭირვებულ და მრავალშვილიან ოჯახებს, ვირუსის გამო, დროებით უმუშევარ ოჯახებს.

29 მარტიდან ქალაქის ორივე შემოსასვლელში მოეწყო ბლოკ-პოსტები. თავდაცვის სამინისტროს ძალები, შშს სამინისტროსთან ერთდ ამოწმებდნენ ავტოსატრანსპორტო საშუალებებს. მგზავრებს ტარდებოდათ თერმოსკრინინგი.

4 აპრილიდან „ევექსის“ ბაზაზე გაიხსნა ცხელების ცენტრი, სადაც სამეგრელოს რეგიონიდან და გურიის მეზობელი სოფლებიდან გადმოყავთ პაციენტები, რომელთაც უფიქსირდებათ ტემპერატურა. საბედნიეროდ ჯერ არც ერთ პაციენტს არ დადასტურებია კოვიდ ინფექცია.

გაძლიერდა კონტროლი სატვირთო გადაზიდვებზე. ეკონომიკის სამინისტროს მხარდაჭერით აეროპორტის ტერიტორიაზე მოეწყო ტირ-პარკი, სადაც სატვირთო ავტოსაშუალებების მძღოლები ელოდებიან ტვირთს. მათთვის მოწყობილია ყველა პირობა, რომ დაისვენონ და უზრუნველყოფილი არიან საკვებით.

ცხელ ხაზზე შემოსული ზარების გაზრდილი რაოდენობის გამო, 24 აპრილს ავამოქმედეთ ქოლ-ცენტრი, სადაც შემოსულ ზარებზე ხდებოდა მყისიერი რეაგირება.

აქვე მინდა მადლობა გადავუხადო კერძო სექტორს იმ ჩართულობისა და გვერდში დგომისათვის, რაც ამ პერიოდში აღმოგვიჩინეს.

კერძო სექტორის, ქალაქის მაჟორიტარი დეპუტატის ირაკლი ხახუბიას მხარდაჭერით და ადგილობრივი ბიუჯეტის დაფინანსებით, სამი თვის განმავლობაში დახმარება გაეწია 7 000ზე მეტ ოჯახს.